Offentliggørelse af det enhedsdokument, der er omhandlet i artikel 94, stk. 1, litra d), i Europa-Parlamentets og Rådets forordning (EU) nr. 1308/2013, og af henvisningen til offentliggørelsen af produktspecifikationen for en betegnelse i vinsektoren

(2020/C 202/06)

Denne offentliggørelse giver ret til at gøre indsigelse mod ansøgningen, jf. artikel 98 i Europa-Parlamentets og Rådets forordning (EU) nr. 1308/2013 (1), senest to måneder efter datoen for offentliggørelsen af denne meddelelse.

ENHEDSDOKUMENT

»FRIULI«/»FRIULI VENEZIA GIULIA«/»FURLANIJA«/»FURLANIJA JULIJSKA KRAJINA«

PDO-IT-02176

Ansøgningsdato: 21.07.2016

1. Betegnelse, der skal registreres

Friuli

Friuli Venezia Giulia

Furlanija

Furlanija Julijska krajina

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

4. Beskrivelse af vinen/vinene

»Friuli«/»Friuli Venezia Giulia«/»Furlanija«/»Furlanija Julijska krajina« — »Bianco«

Farve: strågul af varierende intensitet, undertiden med grønlige strejf.

Aroma: blomsteragtig og frugtagtig, hovedsagelig bestående af primære og sekundære aromaer. Når visse sorter anvendes, udvikler aromaerne sig til tertiære aromaer, der er kendetegnende for disse sorter.

Smag: tør og harmonisk.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Chardonnay«

Farve: strågul af varierende intensitet.

Aroma: blomsteragtig og frugtagtig med sødlige og friske aromaer. Når vinen er lagret, udvikler aromaen sig til karakteristiske tertiære aromaer.

Smag: tør og harmonisk.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Friulano«

Farve: fra strågul til gylden.

Aroma: blomsteragtig og frugtagtig, evt. med aromatiske noter.

Smag: tør og harmonisk.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Pinot Bianco«/»Pinot Blanc«

Farve: strågul af varierende intensitet, undertiden med grønlige strejf.

Aroma: blomsteragtig og frugtagtig med sødlige og friske aromaer. Når vinen er lagret, udvikler aromaen sig til karakteristiske tertiære aromaer.

Smag: ren, harmonisk, delikat og fløjlsagtig.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Pinot Grigio«/»Pinot Gris«

Farve: strågul af varierende intensitet eller kobberfarvet.

Aroma: sødlige og friske noter med et strejf af blomster og frugt. Når vinen er lagret, udvikler aromaen sig til karakteristiske tertiære aromaer.

Smag: ren og harmonisk, fra tør til halvtør.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Sauvignon«/»Sauvignon Blanc«

Farve: strågul af varierende intensitet, undertiden med grønlige strejf.

Aroma: aromatisk med druesortens typiske blomsteragtige og frugtagtige noter.

Smag: ren og harmonisk.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Malvasia«

Farve: strågul af varierende intensitet.

Aroma: delikat aromatisk med druesortens typiske blomsteragtige og frugtagtige noter.

Smag: ren, rund og harmonisk.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Riesling«

Farve: strågul af varierende intensitet, undertiden med grønlige strejf.

Aroma: elegant med delikate aromatiske noter. Når vinen er lagret, udvikler aromaen sig til karakteristiske tertiære aromaer.

Smag: fra tør til halvtør.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia«/»Furlanija«/»Furlanija Julijska krajina« — »Traminer Aromatico«

Farve: strågul af varierende intensitet, undertiden med grønlige strejf.

Aroma: aromatisk med druesortens typiske blomsteragtige og frugtagtige noter.

Smag: intens og aromatisk, fra tør til halvtør.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Ribolla Gialla Spumante«

Skum: fint og langvarigt.

Farve: strågul af varierende intensitet.

Aroma: blomsteragtig og frugtagtig, undertiden med et delikat strejf af gær.

Smag: livlig, harmonisk, ekstra brut, brut og ekstra tør.

Minimalt totalt alkoholindhold udtrykt i volumen: 11,0 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Ribolla Gialla Spumante Metodo Classico«

Skum: fint og intenst.

Farve: fra strågul af varierende intensitet til gylden.

Aroma: fyldig med et delikat strejf af gær.

Smag: fyldig, harmonisk, »pas dosé«, ekstra brut, brut og ekstra tør.

Minimalt totalt alkoholindhold udtrykt i volumen: 11,0 %.

Minimalt sukkerfrit ekstrakt: 15,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Spumante«

Skum: fint og langvarigt.

Farve: strågul af varierende intensitet.

Aroma: blomsteragtig og frugtagtig, undertiden med et delikat strejf af gær.

Smag: fyldig, harmonisk, ekstra brut, brut og ekstra tør.

Minimalt totalt alkoholindhold udtrykt i volumen: 11,0 %.

Minimalt sukkerfrit ekstrakt: 14,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Spumante Metodo Classico«

Skum: fint og langvarigt.

Farve: fra strågul til gylden.

Aroma: fyldig med et delikat strejf af gær.

Smag: fyldig, harmonisk, »pas dosé«, »extra brut«, »brut« og ekstra tør.

Minimalt totalt alkoholindhold udtrykt i volumen: 11,0 %.

Minimalt sukkerfrit ekstrakt: 15,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 5,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Verduzzo Friulano«

Farve: fra dyb strågul eller gylden til ravfarvet.

Aroma: intens og harmonisk.

Smag: harmonisk, fra tør til sød.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Rosso«

Farve: rubinrød og i retning af granatrød, hvis den er lagret.

Aroma: intens og frugtagtig aroma, der bliver mere kompleks, når den udvikler sig til tertiære aromaer ved lagring.

Smag: ren, tør, fyldig og harmonisk.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Cabernet«

Farve: rubinrød

Aroma: typisk og frugtagtig aroma, der bliver mere kompleks, når den udvikler sig til tertiære aromaer ved lagring.

Smag: tør, fyldig og harmonisk, undertiden en smule græsagtig.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Cabernet Franc«

Farve: rubinrød i retning af granatrød med alderen.

Aroma: græsagtig og intens.

Smag: tør, let urteagtig, fyldig, tannisk og i overensstemmelse med duften.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Cabernet Sauvignon«

Farve: rubinrød i retning af granatrød med alderen.

Aroma: typisk og intens med noter, der leder tankerne hen på røde bær. Bliver mere kompleks, når den udvikler sig til tertiære aromaer ved lagring.

Smag: tør og harmonisk.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Merlot«

Farve: rubinrød

Aroma: vinøs, frugtagtig og intens. Bliver mere kompleks med alderen.

Smag: knastør, undertiden let urteagtig, struktureret og aromatisk. Bliver mere kompleks og afbalanceret med alderen.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Refosco dal Peduncolo Rosso«

Farve: rubinrød og kraftigt lilla.

Aroma: intens og frugtagtig.

Smag: tør, undertiden let bitter.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

»Friuli«/»Friuli Venezia Giulia«/»Furlanija«/»Furlanija Julijska krajina« — »Pinot Nero«/»Pinot Noir«

Farve: rubinrød i retning af granatrød med alderen.

Aroma: æterisk, vinøs og frugtagtig, evt. med krydrede noter.

Smag: harmonisk, tør eller halvtør.

Minimalt totalt alkoholindhold udtrykt i volumen: 10,5 %.

Minimalt sukkerfrit ekstrakt: 18,0 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske kendetegn Maksimalt totalt alkoholindhold (i % vol.) Minimalt virkeligt alkoholindhold (i % vol.) Minimalt totalt syreindhold 4,0 g/l udtrykt i vinsyre Maksimalt indhold af flygtig syre (i meq/l) Maksimalt totalt svovldioxidindhold (i mg/l)

5. Vinfremstillingsmetoder

a) Væsentlige ønologiske fremgangsmåder

INGEN

b) Maksimumsudbytter

»Friuli«/»Friuli Venezia Giulia«/»Furlanija«/»Furlanija Julijska krajina« Bianco, Chardonnay, Friulano, Pinot Bianco, Pinot Grigio, Ribolla Gialla Spumante og Sauvignon

14 000 kg druer pr. hektar

»Friuli«/»Friuli Venezia Giulia«/»Furlanija«/»Furlanija Julijska krajina« Verduzzo Friulano og Spumante

14 000 kg druer pr. hektar

»Friuli«/»Friuli Venezia Giulia«/»Furlanija«/»Furlanija Julijska krajina« Malvasia

12 000 kg druer pr. hektar

»Friuli«/»Friuli Venezia Giulia«/»Furlanija«/»Furlanija Julijska krajina« Riesling og Traminer Aromatico

13 000 kg druer pr. hektar

»Friuli«/»Friuli Venezia Giulia«/»Furlanija«/»Furlanija Julijska krajina« Cabernet og Cabernet Franc

13 000 kg druer pr. hektar

»Friuli«/»Friuli Venezia Giulia«/»Furlanija«/»Furlanija Julijska krajina« Cabernet Sauvignon, Refosco dal Peduncolo Rosso, Rosso og Pinot Nero

14 000 kg druer pr. hektar

»Friuli«/»Friuli Venezia Giulia«/»Furlanija«/»Furlanija Julijska krajina« Merlot

14 000 kg druer pr. hektar

6. Afgrænsning af det geografiske område

Druer til fremstilling af most og vin med betegnelsen »Friuli«/»Friuli Venezia Giulia«/»Furlanija«/»Furlanija Julijska krajina« dyrkes i et område, der omfatter alle følgende kommuner:

I provinsen Pordenone:

Arba, Arzene-Valvasone, Aviano, Azzano Decimo, Brugnera, Budoia, Caneva, Casarsa della Delizia, Castelnovo del Friuli, Cavasso Nuovo, Chions, Cordenons, Cordovado, Fanna, Fiume Veneto, Fontanafredda, Maniago, Meduno, Montereale Valcellina, Morsano al Tagliamento, Pasiano di Pordenone, Pinzano al Tagliamento, Polcenigo, Porcia, Pordenone, Prata di Pordenone, Pravisdomini, Roveredo in Piano, Sacile, San Giorgio della Richinvelda, San Martino al Tagliamento, San Quirino, San Vito al Tagliamento, Sequals, Sesto al Reghena, Spilimbergo, Travesio, Vajont, Vivaro og Zoppola.

I provinsen Gorizia:

Capriva del Friuli, Cormòns, Doberdò del Lago, Dolegna del Collio, Farra d'Isonzo, Fogliano Redipuglia, Gorizia, Gradisca d'Isonzo, Grado, Mariano del Friuli, Medea, Monfalcone, Moraro, Mossa, Romans d'Isonzo, Ronchi dei Legionari, Sagrado, San Canzian d'Isonzo, San Floriano del Collio, San Lorenzo Isontino, San Pier d'Isonzo, Savogna d'Isonzo, Staranzano, Turriaco og Villesse.

I provinsen Trieste:

Duino-Aurisina, Monrupino, Muggia, San Dorligo della Valle, Sgonico og Trieste.

I provinsen Udine:

Aiello del Friuli, Aquileia, Artegna, Attimis, Bagnaria Arsa, Basiliano, Bertiolo, Bicinicco, Buia, Buttrio, Camino al Tagliamento, Campoformido, Campolongo al Torre, Carlino, Cassacco, Castions di Strada, Cervignano del Friuli, Chiopris-Viscone, Cividale del Friuli, Codroipo, Colloredo di Monte Albano, Corno di Rosazzo, Coseano, Dignano, Faedis, Fagagna, Fiumicello, Flaibano, Gemona del Friuli, Gonars, Latisana, Lestizza, Lignano Sabbiadoro, Magnano in Riviera, Majano, Manzano, Marano Lagunare, Martignacco, Mereto di Tomba, Moimacco, Mortegliano, Moruzzo, Muzzana del Turgnano, Nimis, Osoppo, Pagnacco, Palazzolo dello Stella, Palmanova, Pasian di Prato, Pavia di Udine, Pocenia, Porpetto, Povoletto, Pozzuolo del Friuli, Pradamano, Precenicco, Premariacco, Prepotto, Ragogna, Reana del Rojale, Remanzacco, Rive d'Arcano, Rivignano-Teor, Ronchis, Ruda, San Daniele del Friuli, San Giorgio di Nogaro, San Giovanni al Natisone, San Pietro al Natisone, San Vito al Torre, San Vito di Fagagna, Santa Maria la Longa, Sedegliano, Talmassons, Tapogliano, Tarcento, Tavagnacco, Terzo d'Aquileia, Torreano, Torviscosa, Treppo Grande, Tricesimo, Trivignano Udinese, Udine, Varmo, Villa Vicentina og Visco.

7. Primære druesorter

Tocai Friulano B. — Friulano

Chardonnay B.

Refosco dal Peduncolo Rosso N. — Refosco

Ribolla Gialla B. — Ribolla

Riesling Italico B. — Riesling

Riesling Renano B. — Riesling

Sauvignon B. — Sauvignon Blanc

Tocai friulano B

Verduzzo Friulano B. — Verduzzo

Cabernet Franc N. — Cabernet

Cabernet Sauvignon N. — Cabernet

Carmenère N. — Cabernet

Pinot Bianco B. — Pinot Blanc

Pinot Grigio — Pinot Gris

Pinot Nero N. — Pinot Noir

Merlot N.

Malvasia Istriana B. — Malvasia

Traminer Aromatico Rs. — Gewürztraminer

8. Tilknytning til det geografiske område

Kategori: Vin og mousserende vin

Naturlige faktorer, der har relevans for tilknytningen

Det geografiske område for den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« omfatter område, der administrativt udgøres af de kommuner, som hører med til provinserne Gorizia, Pordenone, Trieste og Udine i regionen Friuli-Venezia Giulia. I betragtning af deres størrelse har disse områder et betydeligt antal forskellige morfologiske træk, hvilket skaber et meget varieret landskab, hvor bakker gradvist bliver til lavland. Området kan inddeles i tre morfologiske områder: bakkeområderne, de centrale lavlandsområder og kystområdet. Lavlandsområderne med »Friuli«-betegnelsen kan opdeles i de østlige og vestlige områder. Klimaet i vest er varmere og har en meget effektiv opvarmningseffekt, som solens stråler skaber i løbet af dagen, og gode temperaturvariationer. Disse områder består som regel af alluviale aflejringer dannet af materiale fra de forskellige floder (Tagliamento, Isonzo, Torre, Natisone, Stella, Meduna, Livenza, Cellina, Noncello, Judrio osv.), der løber igennem betegnelsens område. Disse aflejringer har skabt jord med en tekstur, der går fra sandet muld til sandet siltholdig muld, undertiden kendetegnet ved tilstedeværelsen af dybe, siltholdige lersedimenter. Desuden er det centrale lavlandsområde i provinserne Udine og Pordenone kendetegnet ved at have enorme mængder kalk- og dolomitholdigt materiale, som vandets kraft har ført ned langs flodlejerne fra bjergene. I øst er lavlandsområderne præget af ufrugtbar, udvasket jord eller lignende jordtyper. Derfor er der store forekomster af grus, som er dækket af eller blandet med et lag af modificeret jordmateriale med en dybde på mellem 30 cm og 70 cm. Denne jord er grundlæggende årsagen til det lave alkoholindhold i vine med den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina«, samtidig med at den giver vinene et vist raffinement, navnlig hvidvinene. De friske og velduftende noter i Pinot Grigio og de frugtagtige og blomsteragtige noter i Pinot Bianco, Friulano og Chardonnay kan således direkte tilskrives denne indflydelse. I øst består bakkeområdet hovedsagelig af mergel fra Eocæn blandet med sandsten, som udgør »Flysch di Cormòns«, der kaldes »ponca« på friuliansk. I vest og nord består det af morænejord, hvor nedbrudt grusmateriale ofte er blandet med ler- og siltholdige segmenter. Vinmarker i områder med »ponca«-jord er kendetegnet ved, at de dyrkede druer giver vin med en god struktur og mere krop end vinene fra lavlandet. Rødvinene fra vinmarkerne på bakkerne er særlig elegante og raffinerede. I disse områder udfolder sorterne Merlot og Cabernet Franc begge deres fulde potentiale, der er kendetegnet ved let urteagtige noter både i næsen og i munden. De hvidvine, der dyrkes på vinmarkerne i bakkeområderne, påvirkes også positivt, og dermed bliver det muligt for sorter som Verduzzo Friulano at opnå et yderst harmonisk udtryk både i næsen og på tungen. »Ponca«-jorden er også meget gavnlig for hvidvinene, som kan have komplekse aromaer, der går fra blomsteragtige til frugtagtige, men som også kan udvikle sig til elegante tertiære aromaer. Jordens forskellige tekstur har primært indflydelse på vinstokkenes rodfordeling. I løs jord kan rødderne være flere meter dybe, hvilket muliggør en konstant tilførsel af vand og mineraler til planterne, mens jordens overfladelag kan tørre ud uden negative virkninger. Dette giver produkter af bedre kvalitet, f.eks. dem fra den typiske sandede og stenede alluviale jord i Friuli, som er medtaget i EU-klassifikationen over vindyrkningsjord af høj kvalitet.

Der er fælles miljømæssige karakteristika, som skyldes varmeforholdene i området for den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina«, nemlig dets evne til at opvarmes, hvilket har en betydelig indflydelse på røddernes absorption. En anden fælles faktor, der er typisk for området for Friuli DOC, er den høje koncentration af mikroelementer, der er tæt forbundet med vinens kvalitet, eftersom enzymrigdommen påvirkes kraftigt af jordtypen. Den store mængde mikroelementer i jorden har indflydelse på den aromatiske bouquets egenskaber. Det er netop af disse årsager, at det er muligt at identificere en fællesnævner for aromaerne i vine med den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina«.

Historiske og menneskelige faktorer, der har relevans for tilknytningen

Det er ubestridt, at vindyrkning har spillet en stor rolle i området lige siden gammel tid. Vindyrkningen har en lang historie. Den går tilbage til 700 f.Kr., sådan som det bevidnes af antikke græske og romerske optegnelser og senere bekræftes af skrifterne fra Herodianus, Titus Livius og Strabo. I romertiden var Pucino-vin meget værdsat ved kejserhoffet i Rom, og senatet sendte landbrugere til Aquileia for at udvide vindyrkningen. I nogle århundreder var Aquileia — der var den tredjestørste by i Romerriget — det sted, hvorfra man sendte vin fremstillet i Friuli Venezia Giulia til Europas nordøstlige regioner.

Vindyrkningen blomstrede under Lombardernes dominans. I det 19. århundrede kom de første Pinot-, Merlot- og Sauvignon-vinstokke til Friuli takket være grev Theodor de La Tour. Derefter blev de udbredt i hele Friuli.

I dag fremstilles hvidvinene efter en nøje udvælgelse af druerne, som presses let og gæres ved en kontrolleret temperatur uden skallerne for at fremhæve druesorternes typiske aromaer. Hvis der er tale om partier, som skal lagres i en længere periode på fad eller i flaske, inden de frigives til markedsføring, kræver vinfremstillingsprocessen kontakt med skallerne i en periode af varierende længde. Vin fremstillet på denne måde har således et højere indhold af farvegivende stoffer.

Omvendt er det for rødvinenes vedkommende nødvendigt, at der er kontakt med skallerne, så man kan udvinde polyphenolfraktionen, som er yderst vigtig for rødvinenes egenskaber. Fasen med lagring på træfade er frivillig, men bruges stadig i nogen grad. Partierne differentieres dog på en kyndig måde for at opnå et slutresultat, der er så afbalanceret som muligt, og i så fald kan disse vine have et karakteristisk anstrøg af træ.

Oplysninger om vinenes kvalitet/kendetegn, der i alt væsentligt kan tilskrives det geografiske område

Kategori: Vin

Vine med den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« i kategorien »Vin« har specifikke karakteristika, der først og fremmest kan tilskrives området, dvs. jordbunds- og klimaforholdene, mens menneskelige aktiviteter er ansvarlige for resten.

I henhold til EU-lovgivningen må det totale syreindhold udtrykt i vinsyre ikke være under 3,5 g/l. I artikel 6 foreskrives der dog et minimum på 4,0 g/l for alle sorter.

Området for den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« giver hvidvinene en strågul farve med varierende grader af grønlige eller gyldne strejf. For Pinot Grigio er et strejf af kobber af varierende intensitet også tilladt. Hvad smagen angår, har vinene en behagelig og blød fornemmelse med klare og intense aromaer, der går fra meget frugtagtig til blomsteragtig, fin og elegant. Vinenes balance og krop er et adelsmærke for vin med den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina«. De har en struktur, der gør det muligt at lagre dem i lang tid.

Rødvinene kendetegnes ved deres rubinrøde farve i en række forskellige nuancer og en fortryllende aroma, der skiller sig ud på grund af sin behagelige, fine karakter, der tenderer til det til græsagtige — undertiden frugtagtige — og krydrede, med en karakteristisk bouquet. De er meget tørre og kendetegnes ved at være fyldige.

På tungen er vinen meget velafbalanceret og har en snerpende note, navnlig for de sorter, der er mest velegnede til at blive gemt i lang eller meget lang tid. Der er således altid en syrlighed til stede, uden at det på noget tidspunkt virker forstyrrende på tungen.

Disse vines egenskaber skyldes indflydelsen fra jordbunds- og klimaforholdene i produktionsområdet, der har veldrænet jord, en tilstrækkelig vandforsyning, et tempereret, frisk og luftigt klima samt store temperaturudsving mellem dag og nat i hele druernes modningsfase, navnlig i perioden mellem modning og høst. Samspillet mellem disse faktorer gør det muligt at sikre klasernes optimale modning og dermed sikre, at druerne får et passende sukkerindhold, kombineret med de andre specifikke kvalitative og organoleptiske egenskaber ved de vinsorter, der dyrkes i området.

Kategori: Mousserende vin

Vine med den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« i kategorien »Mousserende vin« har et totalt syreindhold, som er mere markant end de andre kategoriers, eftersom det minimale syreindhold er 5,0 g/l udtrykt i vinsyre. Betegnelsens område giver disse mousserende vine en strågul farve af varierende intensitet, undertiden endda med gyldne toner. Aromaerne er brede og delikate, og hvis der er tale om Ribolla Gialla Spumante, kan der være blomsteragtige og frugtagtige noter. Meget ofte er der utvivlsomt et spændende strejf af gær, som er resultatet af eftergæring i autoklaver eller på flaske, alt efter hvilken teknik der er anvendt.

I munden er det disse vines balance, der er det dominerende træk, og den fremhæves ofte af de karakteristiske syrlige noter, som gør det let at genkende de sorter, der er anvendt til fremstillingen. Der er også forskellige typer alt efter sukkerindholdet, som går fra »pas dosé« til »ekstra tør« i kategorien »Mousserende vin«.

Årsagssammenhæng mellem elementer i det geografiske område og produktets kvalitet og kendetegn, der i alt væsentligt kan tilskrives det geografiske område

Kategori: Vin

Samspillet mellem de miljømæssige faktorer og jordbunds- og klimafaktorerne, der er beskrevet i punkt a), og de menneskelige faktorer, der er beskrevet i punkt b), gør det muligt for vine med den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« at udfolde deres fulde potentiale og bidrager i høj grad til fremstillingen af både hvidvine og rødvine, der er særligt fyldige, har fine aromaer, er gemmeegnede i moderat eller lang tid og er meget elegante i strukturen. Vindyrkningen har haft stor indvirkning på landskabet for den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina«.

Som en kombination af biologiske og strukturelle elementer påvirkes landbrugssystemerne af landskabet, geologien, jordbundsforholdene og klimaet. Den tydelige egnethed til vindyrkning på det areal, der ligger mellem de østlige bakker på grænsen til Slovenien og sletterne i Friuli, og vinavlernes faglige kunnen har således gjort det muligt at styrke betegnelsen på en utvetydig måde.

Hvidvine fra lavlandsområderne med »Friuli«-betegnelsen har veldefinerede sortsegenskaber, en god syrlighed og et godt alkoholindhold samt en let, men harmonisk krop. De spiller på deres friskhed og duft, men har en god syrlighed. Chardonnay og Pinot Grigio er behagelige og nyder godt af jordbundens og klimaets indflydelse. Friulano er en udbredt vinstoksort, der giver meget tilfredsstillende resultater med en bemærkelsesværdig elegance. Sauvignon-vinene i dette område skiller sig ud. De er meget afbalancerede, har en farve, der går fra strågul med grønne strejf til grønne toner, karakteristiske aromaer og en betydelig struktur. Pinot Bianco fra lavlandsområderne er velduftende og raffineret og har en fremragende tekstur. Den bærer præg af den løse jord, som understreger dens aromatiske kendetegn.

De østlige lavlandsområder er kendetegnet ved at give hvidvine med en god syrlighed og friskhed, hvis særpræg er typisk for den anvendte sort. Foruden Friulano-, Chardonnay- og Pinot Grigio-sorterne dyrkes der i disse lavlandsområder også en delikat aromatisk Malvasia med de frugtagtige og blomsteragtige noter, der er typiske for sorten og meget tiltrækkende. De rødvine, der fremstilles i dette område, må ikke glemmes. Cabernet Franc-, Cabernet Sauvignon-, Merlot- og Refosco-vinene har en intens, næsten blodrød farve. De giver et moderat udbytte og er meget brede, dybe og tanninholdige, men alligevel søde. Der er kort sagt tale om førsteklasses vine, som har en god tekstur, og som — for de gemmeegnede vines vedkommende — kan modstå en lang lagringsperiode på fad og har de fyldige, frugtagtige fornemmelser, der giver dem deres aromatiske kendetegn.

Bakkeområderne kendetegnes ved deres fyldige, robuste vine med en stor karakter og blødhed. På grund af sin naturlige fyldighed og struktur kan Friulano undertiden blive opulent. Pinot Bianco har en stærk karakter, Traminer er aromatisk, Riesling er bred og omfavnende, Malvasia er så afgjort intens, og det samme gælder for Merlot, Cabernet Franc og Cabernet Sauvignon, som opnår den perfekte modenhed, og hvor vinene er domineret af søde tanniner og fornemmelser af bær fra underskoven med græsagtige noter og en meget intens smag og aroma. I disse områder er der to helt forskellige måder at drikke rødvinene på. Der er vine, som skal drikkes med det samme, dvs. vine, hvis fordel ligger i, at de er lette at drikke samt i deres frugtagtige fornemmelser og deres klare rubinrøde farve. Omvendt er der også et ønske om at fremstille store vine til lagring på fad, hvilket kan give rødvinene en fornemmelse af fyldighed og dybde, give dem en lang holdbarhed og tilfredsstille selv de mest krævende ganer, der sætter pris på komplekse og forførende bouqueter. Verduzzo Friulano-vinen fra dette område er fyldig, meget struktureret og næsten fløjlsagtig. Den har en intens, næsten gylden farve og er yderst gemmeegnet. Samspillet mellem klima- og jordbundsforholdene samt vinavlernes erfaring gør dette mærke til en garanti for kvalitet.

Bakkerne i den nordlige og vestlige del af betegnelsens område er kendetegnet ved at have en typisk aromatisk Sauvignon, som her vokser på et af de mest tiltrækkende og særprægede områder i hele Friuli. Disse områder har også indflydelse på Chardonnay, Pinot Grigio — med de velduftende og friske noter med et strejf af blomster og frugt — og Ribolla Gialla. Samtidig med at området for den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« har en stærk tilknytning til traditionerne, har man — når alt kommer til alt — i de sidste 30 år set bestræbelser på teknologisk innovation både i vinmarkerne og i vinkældrene med henblik på yderligere kvalitetsfremskridt, navnlig med hensyn til:

— begrænsning af produktionen, bl.a. gennem udtynding af vinmarkerne

— luftkonditionering i forarbejdningsområderne og vintankene

— udvælgelse af de dyrkningsmetoder, der er mest velegnede til dyrkning af kvalitetsvin

— bevarelse af biotyper af gamle sorter, idet der anvendes masseudvælgelse i stedet for klonudvælgelse

— forbedring og udskiftning af vintanke med rustfrit stål, fade og tønder til lagring, idet der tilstræbes en god endelig balance.

Den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« får således sine specifikke kvalitetsegenskaber fra samspillet mellem det naturlige miljø og de menneskelige faktorer i form af traditioner og viden, hvad angår dyrkning, vinfremstilling og lagring. Producenterne har navnlig truffet valg af høj kvalitet med hensyn til druedyrkningen (kontrol med udbyttet og teknologisk innovation) og fremstillingen af den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina«, idet de har begrænset og ofte undgår brugen af berigelse.

Endelig — takket være produktionsområdets specifikke karakteristika, vinavlernes knowhow, der er videreført fra generation til generation, og vinavlernes omhyggelige foranstaltninger både på vinmarkerne og i vinkældrene — er »Friuli«-vinstoksorten i stand til at få det bedste frem i druerne og den vin, der fremstilles af dem.

Kategori: Mousserende vin

Der er fire kategorier af mousserende vin med den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina«. De sorter, der kan anvendes til fremstilling af Ribolla Gialla Spumante, er Ribolla Gialla alene eller sammenstukket med henblik på forbedring (op til 15 % af vinen) med druer, most og vin af andre sorter, som har samme farve, og som er velegnede til dyrkning i provinserne Trieste, Gorizia, Udine og Pordenone, dog ikke Moscato-sorterne, Müller Thurgau og Traminer. Chardonnay, Pinot Bianco, Pinot Grigio og Pinot Nero (gæret uden skallerne) er tilladt alene eller i kombination til fremstilling af Spumante og Spumante Metodo Classico.

Ribolla Gialla er en druesort, som i løbet af sin mangeårige historie har tilpasset sig særdeles godt til bakkeområderne, hvor dens struktur kan udvikle sig, og dens aromaer blive mere raffinerede. Da de mousserende vine fremstilles ved hjælp af eftergæring i autoklaver eller på flaske, høstes druerne til fremstillingen heraf som regel tidligere end druerne til stille vine. Det sker for at sikre, at det færdige produkt har et højere syreindhold og et afbalanceret alkoholindhold. Netop af disse årsager kan Ribolla Spumantes meget fine kvaliteter komme til udtryk under alle jordbunds- og klimaforhold, både i lavlandet og på bakkerne.

Jordbunden og klimaet i området for den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« gør det særlig velegnet til dyrkning af de sorter, der anvendes til basisvinene til den mousserende Spumante-vin, nemlig Chardonnay, Pinot Bianco, Pinot Grigio og Pinot Nero (som gæres uden skallerne).

Lavlandsområderne får det aromatiske potentiale frem i Chardonnay og Pinot Bianco ved at fremhæve de sekundære og tertiære aromaers elegance hvert år, også i varmere og mere tørre år. Når det gælder området for den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina«, er der ingen tvivl om, at syrekomponenten fremhæves i disse produktionsområder. Jordbundens beskaffenhed og samspillet mellem klimaet, den menneskelige aktivitet og de geografiske faktorer fremmer druernes akkumulering af de vigtigste syrer (æblesyre, vinsyre og citronsyre), som udgør en af de største fraktioner i disse produkttyper.

Endelig fremhæver miljøet i den bakkede del af området for den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« disse vines krop og forbedrer koncentrationen af mineralske salte og syrer, samtidig med at det øger sukkerkoncentrationen og de aromatiske prækursorer, der efter alkoholgæringen giver disse mousserende vine aromaer, som er mere komplekse og holder længere, også på grund af de sekundære aromaer, der udvikler sig under gæringen og giver Spumante og Spumante Metodo Classico med den beskyttede oprindelsesbetegnelse »Friuli«/»Friuli Venezia Giulia«/»Furlanija«/»Furlanija Julijska krajina« kompleksitet og dybde.

9. Vigtige yderligere betingelser

Ingen.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14295

(1) EUT L 347 af 20.12.2013, s. 671.